বাঘবৰৰ কংগ্ৰেছী বিধায়ক শ্বেৰমান আলীয়ে অসম আন্দোলনৰ শ্বহীদ দয়ানাথ শৰ্মাক ঘাতক আখ্যা দি কৰা মন্তব্যক লৈ অকল শাসকীয় পক্ষৰে যে কঠোৰ সমালোচনাৰ সন্মুখীন হৈছে তেনে নহয়, নিজ দলৰ সভাপতিয়েও সমালোচনা কৰিছে বিধায়ক শ্বেৰমান আলীক ৷ বিধায়ক শ্বেৰমান আলীৰ মন্তব্যক একেমুখে গ্ৰহণযোগ্য নহয় বুলি ক' লে অসম প্ৰদেশ কংগ্ৰেছৰ সভাপতি ভূপেন বৰাই ৷ ভূপেন বৰাই লগতে ক' লে, "শ্বেৰমান আলীৰ এয়া প্ৰথম নহয়, এতিয়ালৈকে শ্বেৰমান আলীয়ে তিনিবাৰ এনে ভুল কৰিছে ৷ শ্বেৰমান আলীৰ মন্তব্য কংগ্ৰেছ দলৰ মন্তব্য কেতিয়াও হ' ব নোৱাৰে ৷ কাইলৈ পুৱা দহ বজাত এই বিষয়টোক লৈ বিৰোধী দলপতি দেৱব্ৰত শইকীয়াৰ লগত মই আলোচনাত বহিম ৷ কাইলৈ জিতেন্দ্ৰ সিঙৰ উপস্থিতিত বৈঠকত কঠোৰ সিদ্ধান্ত গ্ৰহণ কৰিম শ্বেৰমান আলীৰ বিৰুদ্ধে ৷ শ্বেৰমান আলীয়ে নিজে কৰা ভুলৰ বাবে বিপদত পৰিব ৷"